Document ID: 31990R0313

KOMISSION ASETUS (ETY) N:o 313/90,
annettu 5 päivänä helmikuuta 1990,
tiettyjen tavaroiden luokittelusta yhdistetyn nimikkeistön koodiin 2710 00 69
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna asetuksella (ETY) N:o 3845/89(2), ja erityisesti sen 9 artiklan,
sekä katsoo, että
yhdistetyn nimikkeistön yhdenmukaisen soveltamisen varmistamiseksi on syytä antaa säännöksiä sovellettaviksi luokiteltaessa kaasuöljyä, jonka leimahduspiste on vähintään 55 °C ja joka on tarkoitus tislata tyhjössä leimahduspisteen nostamiseksi varmuuden saamiseksi siitä, että vapaaseen liikkeeseen saatetussa valmiissa tuotteessa, sen vuoksi että tuotetta on mahdollisesti kuljetettu pesemättömissä säiliöissä tai että siihen on lisätty petrolia juoksevuuden parantamiseksi, leimahduspiste ei laske alemmaksi kuin 55 °C:een, mikä on yleensä kaasuöljynä markkinoille saatetulta tuotteelta vaadittava vähimmäisarvo,
asetuksen (ETY) N:o 2658/87 liitteenä olevan yhdistetyn nimikkeistön CN-koodiin 2710 00 61 kuuluvat kaasuöljyt, "määrätyllä prosessilla käsiteltävät", ja tähän nimiketekstiin liittyy viittaus seuraavan huomautuksen sisältävään alaviitteeseen: "tähän alanimikkeeseen luokiteltaessa on noudatettava asiaa koskevissa yhteisön säännöksissä määrättyjä edellytyksiä", ja CN-koodiin 2710 00 69 kuuluvat kaasuöljyt "muihin tarkoituksiin"; nämä koodit voidaan ottaa huomioon kyseisen kaasuöljyn luokittelussa,
nimikkeistön 27 ryhmän 4 lisähuomautuksessa luetellaan käsittelyt, joita "määrätyillä prosesseilla" voidaan katsoa tarkoitettavan; tämän huomautuksen a alakohdassa on ilmaisu "tyhjötislaus"; tästä syystä kyseisen kaasuöljyn luokittelu CN-koodiin 2710 00 61 tai CN-koodiin 2710 00 69 riippuu siitä, onko mahdollista pitää ensimmäisessä johdantokappaleessa tarkoitettua käsittelyä edellä mainitun 4 huomautuksen a alakohdan mukaisena "määrättynä prosessina",
huolimatta siitä, että 4 huomautuksen a alakohdassa rajoitutaan mainitsemaan "tyhjötislaus" ja tähän 4 huomautuksen a alakohtaan liittyvässä yhdistetyn nimikkeistön selityksessä todetaan, että "tyhjötislauksella tarkoitetaan tislausta paineessa, joka ei ole korkeampi kuin 400 millibaaria kolonnin päästä mitattuna", 27 ryhmän rakenne ja sisältö osoittavat, että käsittelyä voidaan pitää "määrättynä prosessina", toisin sanoen tuotteelle voidaan myöntää tullittomuus ainoastaan, jos käsittelyssä muutetaan merkittävästi perustuotteen ominaisuuksia,
kyseinen tyhjötislaus ei muuta merkittävästi perustuotteen ominaisuuksia; käsittely ei tosiasiallisesti vaikuta perustellulta teknisistä eikä taloudellisista syistä erityisesti silloin, kun maahan tuodun perustuotteen leimahduspiste on korkeampi kuin kaasuöljynä markkinoille saatetulta tuotteelta vaadittava leimahduspiste; kyseistä kaasuöljyä voidaan käyttää dieselpolttoaineena tai kevyenä polttoöljynä sekä ennen ensimmäisessä johdantokappaleessa tarkoitettua käsittelyä että sen jälkeen; toisaalta vaikka edellä mainittu selitys käsittää teknisesti lakitekstin, säädetään myös, että lakitekstiä on tulkittava ja sovellettava ottaen huomioon "tiettyä käyttötarkoitusta" koskevan alaviitteen olemassaolon aiheuttamat pakotteet ja siten asiaa koskeva yhteisön lainsäädäntö; tästä syystä kyseisen kaasuöljyn käsittelyä ei voida pitää edellä mainitun 4 huomautuksen a alakohdan mukaisena "määrättynä prosessina"; näin ollen tämä kaasuöljy on luokiteltava CN-koodiin 2710 00 69, ja
nimikkeistökomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Kaasuöljy, jonka leimahduspiste on vähintään 55 °C ja joka on tarkoitus tislata tyhjössä leimahduspisteen nostamiseksi varmuuden saamiseksi siitä, että vapaaseen liikkeeseen saatetussa valmiissa tuotteessa, sen vuoksi että tuotetta on mahdollisesti kuljetettu pesemättömissä säiliöissä tai että siihen on lisätty petrolia juoksevuuden parantamiseksi, leimahduspiste ei laske alemmaksi kuin 55 °C:een, mikä on yleensä kaasuöljynä markkinoille saatetulta tuotteelta vaadittava vähimmäisarvo, on luokiteltava yhdistetyssä nimikkeistössä seuraavasti:
TAULUKON PAIKKA
.
2 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä helmikuuta 1990.

Labels: 3
14